Poésies de Marie de France (Roquefort)/Fable XII
# Poésies de Marie de France (Roquefort)/Fable XII

### FABLE XII.

Une autre foiz ot li Léuns El bois od lui plus cumpaignuns ; La Chièvre et la Berbiz i fu. Un Cers unt pris è retenu, En quatre partz, voelent partir ; Le Lion dist : je voil chosir. La gregnur pars deit estre meie Car jeo sui Rois, la Cort l’otreie. L’autre r’aurai car g’i corrui, E la tierce car plus forz sui ;10 La quarte ai-jeo si devisée

Que nus ne l’aura sanz mellée Cil cumpaignun quant il l’oïrent. Tut li laissent, si s’enfoïrent.

Ensi est-il n’en dutez mie ; Mult s’entremet de grant folie Q’à plus fort de lui s’acumpaigne ; Ni puet faire pas grant gaaigne.

* ↑ Partager, diviser, distribuer, partiri.
* ↑ La plus grosse part doit être la mienne.
* ↑ En convient, me l’accorde, d’otriare.
* ↑ Disposée.
* ↑ Combat.
* ↑ L’autre r’aurai car droit en a, La tierce, car plus fort sera.
* ↑ Que je l’aurai tot sans mellée. ﻿Autre Version. Nuz ne l’aura sans la mellée.
